text: Julen spoleret: Hus udbrændt efter voldsom brand
  23 december 2016 kl. 05.35
  Et hus på Grønlandsvej i Vejles sydlige udkant  nedbrændte natten til fredag efter en voldsom brand. Heldigvis var der ingen hjemme, da branden brød ud.
  Det var forbipasserende, der i aftes klokken 22.16 slog alarm, da ruderne i husets  blev sprængt af den kraftige varmeudvikling og store flammer stod ud af vindues-hullerne.
  - Vi fik hurtigt telefonisk kontakt til husets beboere, der heldigvis ikke var hjemme, så der har ikke været mennesker i fare. Branden udviklede sig meget hurtigt, da der først kom ilt til efter vindues-sprængningerne, oplyser vagtchef Klaus Baagøe, Sydøstjyllands Politi, fredag morgen til TV SYD.
  Der er ingen umiddelbar forklaring på, hvordan branden er opstået. Branden var først slukket hen på natten.
  KLIK og se mere tv på localeyes.dk
  - Nu skal lokalpolitiet i Vejle have lavet tekniske undersøgelser. Uanset brandårsagen er der dog ingen tvivl om, at julen er spoleret for husets beboere, siger vagtchef Klaus Baagøe, Sydøstjyllands Politi.
  